Trachyscelida

Trachyscelida er en slekt av biller som tilhører familiegruppen bladbiller (Chrysomelidae). Det er kjent 7 arter.

Utseende  
Små (ca. 5 millimeter), brede, glatte og blanke, tofargede bladbiller. Oversiden er hårløs. Hode, pronotum og bein er guloransje, dekkvingene svarte. Antennene er brune med de tre innerste leddene oransjerøde. Pronotum har rundede kanter og er nær dobbelt så bredt som langt, men mye smalere enn dekkvingene. Disse er brede, utvidet bakover (pæreformede), jevnt og nokså kraftig punkterte.

Levevis 
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander. Disse billene finnes gjerne på blomster.

Utbredelse 
Trachyscelida bicolor er kjent fra Arizona og Costa Rica, merkelig nok synes den ikke være funnet fra områdene imellom. T. robusta er utbredt i Mellom-Amerika. De øvrige artene er utbredt i Sør-Amerika.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Luperini Gistel, 1856
 slekten Trachyscelida Horn, 1893 
 Trachyscelida bicolor (Bechyne, 1958) - junior-homonym, må endres
 Trachyscelida bicolor (LeConte, 1884)
 Trachyscelida boliviana (Bechyne, 1958)
 Trachyscelida flourescens (Bechyne, 1958)
 Trachyscelida obesa (Duvivier, 1889)
 Trachyscelida robusta (Jacoby, 1888)
 Trachyscelida venezulensis (Bechyne, 1956)

Referanser

Eksterne lenker 
 bugguide.net - bildedatabase over nordamerikanske insekter. Besøkt 27.2. 2020
 Bilkde av typeeksemplar av Trachyscelida bicolor 
 

Bladbiller
Biller formelt beskrevet i 1893